hotchpotch/miracl-hf-unified huggingface dataset:
เท กึก กี เลือดเนื้อเพื่อฝัน วันสิ้นสงคราม
เท กึก กี เลือดเนื้อเพื่อฝัน วันสิ้นสงคราม (; ) เป็นมหากาพย์ภาพยนตร์เกาหลีในปี พ.ศ. 2547 ซึ่งถูกสร้างขึ้นเพื่อรำลึกถึง 50 ปีสงครามเกาหลี ด้วยทุนสร้างสูงสุดของเกาหลีกว่า 12.8 ล้านดอลล่าร์ สร้างสถิติเป็นหนังทำเงินสูงสุดตลอดกาลของเกาหลีใต้ โดยขึ้นอันดับหนึ่งบอกซ์ออฟฟิซนานถึง 6 สัปดาห์ เอาชนะแชมป์อย่าง ไททานิก โดยผู้กำกับ กังเจกิว
ส่วนนักแสดงนำ คือ วอน บิน และ จางดองกัน การแสดงของทั้งคู่สื่อให้เห็นถึงรายละเอียดของบทบาทอันลึกซึ้งกินใจ เกี่ยวกับความสัมพันธ์ระหว่างพี่น้อง พัฒนาการของสองตัวแสดงเอก มีความราบรื่นแนบเนียน
คำว่า "เท กึก กี" ซึ่งเป็นชื่อของภาพยนตร์นั้น มาจากชื่อของธงชาติเกาหลีก่อนเกิดสงคราม และชื่อของธงชาติเกาหลีใต้ หลังสิ้นสุดสงครามเกาหลี
จินซก (วอน บิน) ในวัยชราได้รับแจ้งจากทีมนักโบราณคดีว่า ได้ขุดพบซากศพของพี่ชาย จินแต (จางดองกัน) ซึ่งหายสาบสูญระหว่างออกรบ เมื่อประมาณ 50 ปีก่อน ที่ในอดีตเคยเป็นสนามรบ 
สองพี่น้อง จินแต และ จินซก อาศัยอยู่ในเมืองสงบแห่งหนึ่ง จินซกเป็นนักศึกษาเรียนเก่ง มีรูปร่างบอบบาง เป็นความหวังของครอบครัว ส่วน จินแต ชายหนุ่มบุคลิกเข้มแข็ง ห้าวหาญ ทำอาชีพเป็นช่างซ่อมรองเท้า เพื่อหาเงินช่วยส่งน้องชาย ให้ได้เข้าเรียนมหาวิทยาลัย จินแตมีคู่หมั้นชื่อ ยังชิน (ลีอุนจู) ทำกิจการร้านอาหาร ซึ่งมีทีท่าว่าจะไปได้ดี
แต่แล้วก็เกิดสงครามเกาหลีขึ้น สองพี่น้องได้ถูกคัดเลือก ให้ไปเป็นทหารเข้ารบพร้อมกันซึ่งจริงๆ ควรได้รับการเป็นทหารเพียงบ้านละคน แต่จินแตไปตามน้องชายบนรถไฟที่ถูกเกณฑ์ไปในตอนแรก คำพูดของนายพลคนหนึ่งทำให้จินแตเข้าใจว่า หนทางเดียวที่จะช่วยให้น้องชาย ได้กลับไปใช้ชีวิตสงบสุขอยู่แนวหลัง คือการอาสารบให้ได้เหรียญกล้าหาญ ดังนั้นจินแตจึงอาสาเข้าไปปฏิบัติภารกิจเสี่ยงภัยทุกครั้ง แต่แล้วความรุนแรงในสนามรบ ชื่อเสียง และกลายเป็นที่ยอมรับ ซึ่งจินซก น้องชายเขาได้เฝ้ามองพฤติกรรมบ้าเลือดของพี่ชาย ด้วยความเคลือบแคลงสงสัยว่า เขากำลังทำทุกอย่างเพื่อตัวเอง หรือเพื่อครอบครัวกันแน่ ไม่นานทั้งสองคนก็อยู่คนละฝ่ายกัน
พระยาจุฬาราชมนตรี (สัน อหะหมัดจุฬา)
พระยาจุฬาราชมนตรี นามเดิม สัน เป็นบุตรพระยาจุฬาราชมนตรี (สิน อหะหมัดจุฬา) มีชื่อทางศาสนาว่า มิซซา อาลีระชา เกิดเมื่อ พ.ศ. 2411 เริ่มรับราชการเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นปลัดกรมท่าขวามีบรรดาศักดิ์เป็น"หลวงราชาเศรษฐี" เมื่อ พ.ศ. 2432 แล้วเลื่อนเป็น"พระราชเศรษฐี" ตามลำดับ ต่อมาย้ายไปรับราชการกระทรวงยุติธรรมฝ่ายการเงินแล้วเลื่อนขึ้นเป็นจ่าศาลต่างประเทศ จนวันที่ 12 มกราคม พ.ศ. 2454 จึงโปรดเกล้าฯ เลื่อนบรรดาศักดิ์เป็น"พระยาจุฬาราชมนตรี" เจ้ากรมท่าขวา ถือศักดินา 1400
นอกจากนี้ยังเป็นที่ปรึกษาในด้านศาสนาอิสลามถวายพระบาทสมเด็จพระมงกุฎเกล้าเจ้าอยู่หัว และได้รับพระราชทานนามสกุล "อหะหมัดจุฬา" เมื่อวันที่ 12 กันยายน พ.ศ. 2456 มีบุตรหลายคน ถึงแก่อนิจกรรมเมื่อ 22 เมษายน พ.ศ. 2466 สิริอายุได้ 55 ปี พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ เสด็จมาเป็นประธานในพิธีฝังศพแทนพระองค์ด้วย
ชุมชนฝรั่งเศสแห่งเบลเยียม
ชุมชนฝรั่งเศสแห่งเบลเยียม หรือ ชุมชนฝรั่งเศสฯ (, ) หรือเรียกอย่างไม่เป็นทางการได้ว่า "สหพันธ์วาโลเนีย-บรัสเซลส์" (, ) เป็นหนึ่งในสามชุมชนอย่างเป็นทางการของเบลเยียม ร่วมกับชุมชนฟลามส์และชุมชนผู้พูดภาษาเยอรมันแห่งเบลเยียม ชุมชนฝรั่งเศสนั้นดูแลชาวเบลเยียมผู้ใช้ภาษาฝรั่งเศสเป็นภาษาหลัก ดังนั้นจึงเรียกได้ว่าเป็น"ชุมชุนผู้พูดภาษาฝรั่งเศส" โดยมีสภาและรัฐบาลปกครองเป็นของตนเอง โดยสภาของชุมชนฝรั่งเศสประกอบด้วยสมาชิกจากสภาวัลลูนและสภาของเขตเมืองหลวงบรัสเซลส์
ธงสัญลักษณ์ของชุมชนฝรั่งเศสฯนั้นใช้ธงสัญลักษณ์ของเขตวัลลูน ที่ซึ่งกว่าร้อยละ 80 ของประชากรนั้นใช้ภาษาฝรั่งเศสในการดำรงชีพ โดยมีเมืองหลวงของชุมชนอยู่ที่ นครบรัสเซลส์
ชุมชนฝรั่งเศสฯ นั้นรวมถึงประชากรชาวเบลเยียมกว่า 4.3 ล้านคน ซึ่ง;
ส่วนประชากรที่ใช้ภาษาฝรั่งเศสเป็นหลักซึ่งมีพำนักอยู่ในเขตฟลามส์นั้นไม่จะถูกนับรวมในชุมชนฝรั่งเศส ซึ่งจำนวนดังกล่าวนั้นไม่สามารถยืนยันได้อย่างถูกต้องถึงจำนวนผู้ที่ใช้ภาษาฝรั่งเศสทั้หมด โดยมีการประมาณการคร่าวๆ ว่ามีถึง 120,000 คน บางแห่งประมาณการว่า 200,000 คน จนถึง 300,000 คน
ชุมชนฝรั่งเศสฯ นั้นคิดเป็นประชากรทั้งหมดถึง 41% ของประชากรเบลเยียม ส่วนที่เหลือ 58% นั้นอยู่ในชุมชนฟลามส์ และ 1% ในชุมชนผู้พูดภาษาเยอรมัน
กระดังงา (แก้ความกำกวม)
กระดังงา อาจหมายถึง
ภาษาอายมัก
ภาษาอายมัก เป็นสำเนียงของภาษาเปอร์เซีย ในอัฟกานิสถาน มีผู้พูดอยู่ทางตะวันตกของฮาซารายัต ในอัฟกานิสถาน อิหร่านตะวันออกและในทาจิกิสถาน
เมโรพี ก๊อนต์
เมโรพี ก๊อนต์ หรือ เมโรเพ ก๊อนท์ เป็นบุตรสาวของ มาร์โวโล ก๊อนท์ มีพี่ชายคือ มอร์ฟิน ก๊อนท์ ซึ่งต่อมาทั้งสองได้ต้องโทษทำให้ต้องไปอยู่ที่อัซคาบัน ในข้อหาทำร้ายมักเกิ้ล ตระกูลก๊อนเป็นทายาทของ ซัลลาซาร์ สลิธีริน โดยตรง มีของประจำตระกูลอยู่ 2 ชิ้นคือ แหวนหินสีดำอยู่กับมอร์ฟิน และสร้อยล็อกเก็ตของสลิธีรินอยู่ที่เมโรเพ
เมโรเพ ก๊อนท์ ได้ตกหลุมรักกับมักเกิ้ลหนุ่มหน้าตาดีชื่อ ทอม ริดเดิ้ล ซีเนียร์ เธอได้ใช้ยาเสน่ห์กับเขาและต่อมาได้ให้กำเนิดบุตรชายออกมาคือ ทอม มาร์โวโล่ ริดเดิ้ล หรือต่อมาที่กลายเป็น ลอร์ดโวลเดอมอร์ ที่กลายเป็นคนชั่วร้าย
พระจุฬาราชมนตรี (เกษม อหะหมัดจุฬา)
พระจุฬาราชมนตรี (เกษม อหะหมัดจุฬา) เป็นบุตรพระยาจุฬาราชมนตรี (สิน อหะหมัดจุฬา) กับนางแดง อหะหมัดจุฬา มีชื่อทางศาสนาว่า มุฮัมมัดระชา เกิดเมื่อ 14 พฤศจิกายน พ.ศ. 2433 เริ่มรับราชการเป็นมหาดเล็ก ในสมัยรัชกาลที่ 5 ต่อมาได้รับราชการในกระทรวงยุติธรรมสังกัดกรมกองแสตมป์ มีบรรดาศักดิ์เป็น หลวงศรีเนาวรัตน์ โปรดเกล้าฯ แต่งตั้งเป็นจุฬาราชมนตรีเมื่อ พ.ศ. 2466 โดยดำรงตำแหน่งเจ้ากรมกองแสตมป์ สังกัดกระทรวงยุติธรรมด้วย ถึงแก่กรรมเมื่อ 12 กรกฎาคม พ.ศ. 2469 รวมอายุได้ 36 ปี
อำเภอท่าตะโก
อำเภอท่าตะโก เริ่มตั้งครั้งแรกเมื่อปี พ.ศ.2443 อยู่ที่บ้านเขาน้อย ตำบลท่าตะโก  เรียกว่า อำเภอเขาน้อย หรือ อำเภอดอนคา ไม่ปรากฏหลักฐานแน่ชัด เพราะเขาน้อยและดอนคา อยู่ติดกัน   สาเหตุชื่ออำเภอท่าตะโกนั้น มีประวัติมาว่า เมื่อสมัยก่อนมีชาวบ้านมาตั้งบ้านเรือนอยู่กันหนาแน่น  และมีท่าจอดเรือบริเวณหลังตลาดท่าตะโกซึ่งมีต้นตะโกใหญ่อยู่ต้นหนึ่งที่ขึ้นอยู่ที่ท่าน้ำ ชาวบ้านใช้เป็นที่อาศัยร่มเงาเวลาไปตักน้ำ อาบน้ำ หรือนำวัว ควายไปพัก ท่าจอดเรือแรกเริ่มเดิมทีนั้นเรียกท่าน้ำนี้ว่า ท่ายายหมา เพราะมีศาลาของยายหมาตั้งอยู่ตรงนั้น แต่นั้นมาชาวบ้านเห็นว่าชื่อนี้ไม่ไพเราะ ผู้ที่สัญจรไปมาจึงเปลี่ยนชื่อท่าใหม่โดยยึดเอาสัญลักษณ์ของท่าคือต้นตะโก ชาวบ้านทั่วไปจึงเรียกว่า ตำบลท่าตะโก    เมื่อย้ายมาตั้งเป็นอำเภอที่ตำบลท่าตะโก สมัยนั้นชาวบ้านนิยมเรียกตำบลที่ตั้งของอำเภอเป็นชื่อเดียวกับกับตำบล โดยมีนายอำเภอคนแรกชื่อ หลวงมหาดไทย   และในปี พ.ศ.2460 ได้เปลี่ยนชื่อเป็นอำเภอท่าตะโก      มีนายอำเภอคนแรก ชื่อหลวงวรรักษ์บุราภิรมย์  อำเภอท่าตะโก เป็นหนึ่งในอำเภอของจังหวัดนครสวรรค์มาจนกระทั่งปัจจุบันนี้
อำเภอท่าตะโกเป็นเมืองเก่าโบราณสมัยทวาราวดีจากการสำรวจหลักฐานทางประวัติศาสตร์และโบราณคดี พบว่าเมืองดอนคา เมืองหัวถนน อำเภอท่าตะโก เป็นชุมชนโบราณสมัยทวาราวดี พบร่องรอยลักษณะของเมืองที่มีคูน้ำคันดิน ทั้งแบบชั้นเดียว และคล้ายคลึงหรือมีลักษณะร่วมสมัยกับเมืองสมัยทวาราวดีอื่นๆ
นอกจากนี้ตามหลักฐานทางโบราณคดี ยังขุดพบเครื่องมือเครื่องใช้ ที่เป็นโลหะและหล่อสำริด พบแว ดินเผา (เครื่องปั่นด้าย) และเครื่องประดับที่ทำจากเปลือกหอย และหินมีค่า เช่นลูกปัดแก้ว  ที่บ้านทำนบ และบ้านเขาล้อ
ปัจจุบันอำเภอท่าตะโกเป็นอำเภอหนึ่งใน 15 อำเภอ  ของจังหวัดนครสวรรค์ มีตราสัญลักษณ์ อำเภอท่าตะโก เป็นรูปทรงข้าวบิณฑ์ มีลักษณะคล้ายหยดน้ำ หรือ ดอกบัวตูม
อำเภอท่าตะโกตั้งอยู่ทางตอนกลางค่อนไปทางทิศตะวันออกของจังหวัด มีอาณาเขตติดต่อกับอำเภอข้างเคียง ดังนี้
อำเภอท่าตะโกแบ่งเขตการปกครองย่อยออกเป็น 10 ตำบล 110 หมู่บ้าน ได้แก่
ท้องที่อำเภอท่าตะโกประกอบด้วยองค์กรปกครองส่วนท้องถิ่น 11 แห่ง ได้แก่
หอแต๋วแตก
หอแต๋วแตก เป็นภาพยนตร์ไทยที่ออกฉายในปี พ.ศ. 2550 เป็นภาพยนตร์เรื่องแรกในภาพยนตร์ชุดหอแต๋วแตก กำกับโดยพจน์ อานนท์ สร้างและจัดจำหน่ายโดย ไฟว์สตาร์ โปรดักชั่น ร่วมแสดงโดย เป้ย ปานวาด เหมมณี, ใหม่ สุคนธวา เกิดนิมิตร, เอกชัย ศรีวิชัย, ยิ่งศักดิ์ จงเลิศเจษฎาวงศ์ ร่วมด้วย จาตุรงค์ พลบูรณ์ หรือ จาตุรงค์ มกจ๊ก, โก๊ะตี๋ อารามบอย และนักแสดงสมทบอย่าง วีรดิษฐ์ ศรีมาลัย, รัชชานนท์ สุขประกอบ, ธนากร ใจปินตา, เกรียงศักดิ์ ณ เชียงใหม่, ชัยวัฒน์ ทองแสง และ ศิววัชร์ ทรัพย์ภิญโญ
อำนวยการสร้างโดย เจริญ เอี่ยมพึ่งพร อำนวยการผลิตโดย อภิรดี เอี่ยมพึ่งพร, เกียรติกมล เอี่ยมพึ่งพร กำกับภาพโดย ปัญญา นิ่มเจริญพงษ์ กำกับศิลป์โดย กิตติชาติ ใจสบาย, พงศกร ชัยลอม, จิราวรรณ เชื้อโพล้ง ลำดับภาพโดย สุนิตย์ อัศวนิกุล, เหมือนฝัน อุปถัมภ์ คัดเลือกนักแสดงโดย พจน์ อานนท์ ออกแบบเครื่องแต่งกายโดย พจน์ อานนท์, ทิณกร แสงศรี ดนตรีและเพลงประกอบโดย Giant Wave และภาพยนตร์เรื่องทำรายได้ทั้งหมด 51 ล้านบาท
เจ๊แต๋ว หรือพัชราภา ( จาตุรงค์ พลบูรณ์) เจ๊การ์ตูน (ยิ่งศักดิ์ จงเลิศเจษฎาวงศ์) และ มดดำ (เอกชัย ศรีวิชัย) สาม กะเทยรุ่นใหญ่ อดีตเจ้าของค่ายมวยแต่ถูกโกง จึงมาร่วมลงทุนสร้างหอพักชาย แต่แล้ววันหนึ่ง เกิดมีคนมาเสียชีวิตในหอ กลายเป็นผีออกอาละวาด ซึ่งทั้งสามคนจะต้องจัดการกับผีในหอภาพยนตร์เรื่องนี้ กำเนิดมาจากแนวคิดที่จะมอบความสนุกสนานตลก ด้วยการนำกะเทย 3 คน มาพบกับเรื่องราวลึกลับชวนปวดหัวปนฮาแตก อะไรจะเกิดขึ้น ถ้ากะเทยกับผีมาเจอกัน ยิ่งไปกว่านั้น ตัวนักแสดงเองต้องพลิกบทบาทมาสวมคาแรกเตอร์ ตามที่ผู้กำกับต้องการ เพื่อให้ผู้ชมได้รับอรรถรสในการชมจริงๆ
ผู้กำกับภาพยนตร์ พจน์ อานนท์ เล่าย้อนไปถึงแรงบันดาลใจในการสร้างภาพยนตร์เรื่องหอแต๋วแตก ว่า "“เมื่อ 10 ปีที่แล้วผมก็ทำเรื่องสติแตกตอน พ.ศ 2539 พอมาปีนี้ปี 2549 ก็ 10 ปีพอดีผมก็ทำเรื่องหอแต๋วแตกอีกที สำหรับหนังเรื่องนี้ เป็นหนังตลก มีผี มีกะเทย มีวัยรุ่น ไม่ใช่หนังกะเทย เป็นหนังที่ดูได้ทั้งครอบครัว ทุกเพศทุกวัย ”
หอแต๋วแตก เป็น 1 ใน 100 หนังไทยแห่งทศวรรษจากการสำรวจของนิตยสารไบโอสโคป
บางกอกแอร์เวย์ เที่ยวบินที่ 125
บางกอกแอร์เวย์ เที่ยวบินที่ 125 เป็นอุบัติเหตุที่เกิดขึ้นเมื่อวันที่ 21 พฤศจิกายน พ.ศ. 2533 เวลา 11.15 น. สายการบินบางกอกแอร์เวย์ นำผู้โดยสารบินจากกรุงเทพมหานครไปยังเกาะสมุย ด้วยเครื่องบินเดอ ฮาวิลแลนด์ รุ่น แดช-8 Dash 8-103 ผลิตโดยประเทศแคนาดา ทะเบียน HS-SKI ในขณะที่เกิดฝนตกหนัก นักบินเกิดหลงทิศทาง นำเครื่องบินเข้าไปในเมฆ และตรวจสอบระดับความสูงผิดพลาด เครื่องเสียการทรงตัวและเกี่ยวกับยอดมะพร้าว เครื่องตก ผู้โดยสารและลูกเรือ 38 คน เสียชีวิตทั้งหมด
อำเภอเมืองเชียงราย
เมืองเชียงราย () เป็นอำเภอหนึ่งของจังหวัดเชียงราย ที่มีศูนย์กลางการบริหาร ศูนย์กลางคมนาคม
ศูนย์กลางธุรกิจ และศูนย์กลางทางศาสนาและวัฒนธรรมล้านนาของจังหวัดเชียงราย นับเป็นหนึ่งในอำเภอเมืองที่มีความเจริญมากในภาคเหนือตอนบนรองจากอำเภอเมืองเชียงใหม่
อำเภอเมืองเชียงรายตั้งอยู่ทางตอนกลางของจังหวัด มีอาณาเขตติดต่อกับอำเภอและจังหวัดข้างเคียง ดังนี้
อำเภอเมืองเชียงรายแบ่งเขตการปกครองย่อยออกเป็น 16 ตำบล 256 หมู่บ้าน ได้แก่
ท้องที่อำเภอเมืองเชียงรายประกอบด้วยองค์กรปกครองส่วนท้องถิ่น 16 แห่ง ได้แก่
ดาบสติง
ดาบสติง () เป็นอาวุธชนิดหนึ่งปรากฏในจินตนิยายเรื่อง เดอะลอร์ดออฟเดอะริงส์ และ เดอะฮอบบิท ของ เจ. อาร์. อาร์. โทลคีน ในนิยายเรื่อง เดอะฮอบบิท บิลโบ แบ๊กกิ้นส์ เป็นผู้พบดาบเล่มนี้ในถ้ำของโทรลล์ พร้อมกับดาบอีกสองเล่มคือ ดาบแกลมดริง และ ดาบออร์คริสต์ ซึ่งอันที่จริงแล้ว สติง กับ ออร์คริสต์ เป็นเพียงแค่มีดสั้นของพวกเอลฟ์ แต่สำหรับชาวฮอบบิทแล้ว มันกลายเป็น 'ดาบ' ที่เหมาะมือทีเดียว บิลโบตั้งชื่อนี้ให้กับดาบหลังจากเขาใช้มันต่อสู้กับแมงมุมในป่าเมิร์ควู้ด
ในเรื่อง เดอะลอร์ดออฟเดอะริงส์ บิลโบมอบดาบเล่มนี้ให้แก่ โฟรโด แบ๊กกิ้นส์ ผู้เป็นหลาน ก่อนที่เขาจะออกเดินทางจากริเวนเดลล์ ร่วมไปกับคณะพันธมิตรแห่งแหวน เพื่อปฏิบัติภารกิจนำแหวนเอกไปทำลาย
สติงเป็นดาบของชาวโนลดอร์ มันจึงมีคุณสมบัติสามารถส่องแสงเป็นสีน้ำเงินเรืองเวลาที่มีออร์คอยู่ใกล้ๆ เช่นเดียวกับดาบโนลดอร์เล่มอื่นๆ คือ แกลมดริง และออร์คริสต์
แบบโรงงานย่อ
แบบโรงงานย่อ () เป็นรูปแบบการ Design Software ที่ใช้วิธีการรวมกลุ่ม Factory ที่ไม่เกี่ยวข้องกันที่มีรูปแบบเดียวกันไว้ด้วยกัน ทำให้สามารถ Encapsulate กลุ่มของ Factory ที่ไม่เกี่ยวข้องกันที่มีรูปแบบเดียวกันไว้ด้วยกันโดยผู้ใช้จะเรียกใช้งาน Factory ผ่าน Abstract Interface ซึ่งจะทำหน้าที่สร้าง Object ที่เหมาะสมให้แก่ผู้ใช้ได้เองอัตโนมัติหรืออาจให้ผู้ใช้กำหนด Factory Object ที่ต้องการสร้างได้ด้วยตัวเอง ใน Abstract Factory Design Pattern นี้จะแยกรายละเอียดการ Implement ของ Object ออกจากการเรียกใช้
การสร้าง Abstract Factory จะต้องประกอบด้วยคุณสมบัติต่อไปนี้ก็คือ
ในระดับ Abstract Factory (Abstract Class)
ในระดับ Factory Object (Concrete Class)
เพราะว่า Abstract Factory Design Pattern ได้ใช้ประโยชน์ของ Information Hiding ทำให้ผู้ใช้ไม่ต้องสนใจเรื่องเลือก Factory Class ที่เหมาะสมด้วยตนเอง สิ่งที่ทำก็เพียงแค่เรียกใช้งานผ่าน Abstract Interface แล้ว Object ที่เหมาะสมก็จะถูกสร้างให้โดยอัตโนมัติ
เพิ่มความสามารถในการ Reuse เนื่องจาก Factory Class เป็น Concrete Class ที่ Derive มาจาก Abstract Factory Class ซึ่งในการเรียกใช้เราสามารถเรียกผ่าน Abstract Factory ได้ทันทีทำให้เมื่อเราต้องการที่จะเพิ่ม Factory ใหม่ลงไปสามารถทำได้โดยการสร้างคลาสใหม่ที่ Derive มาจาก Abstract Factory Class แล้ว Implement ใหม่ ซึ่งจะไม่ส่งผลต่อการเรียกใช้ของผู้ใช้ที่เรียกผ่าน Abstract Factory Class
เช่นเดียวกันกับ Design Pattern อื่นๆ Abstract Factory Design Pattern มีรูปแบบการออกแบบที่ค่อนข้างซับซ้อน อาจเป็นการเพิ่มความซับซ้อนโดยไม่จำเป็น เป็นการเพิ่มความสะดวกในการ design แต่เพิ่มความซับซ้อนในการทำงานของคอมพิวเตอร์ทำให้ Abstract Factory Design Pattern ไม่เหมาะสำหรับงานที่ต้องการความเร็วสูงๆในคอมพิวเตอร์ที่ทรัพยากรค่อนข้างจำกัด และการออกแบบ Abstract Factory Design Pattern จะต้องทำงานเพิ่มในขั้นตอนแรกๆ ของการ Design ด้วย
ยุคอาซูกะ
ระยะเวลาของ ยุคอาซูกะ () อยู่ในประวัติศาสตร์ของญี่ปุ่นในช่วง ค.ศ. 538–710 ราชอาณาจักรมากมายตั้งในพื้นที่นี้ในช่วงเวลานี้ ระยะเวลาของยุคอาซูกะมีการเปลี่ยนแปลงทางด้าน สังคม และการเปลี่ยนรูปการเมืองน้อย
การบินไทย เที่ยวบินที่ 114
การบินไทย เที่ยวบินที่ 114 เป็นอุบัติเหตุที่เกิดขึ้นกับเครื่องบินโบอิง 737-4D7 ของการบินไทย เดินทางจากท่าอากาศยานดอนเมือง ไปท่าอากาศยานเชียงใหม่ เมื่อวันที่ 3 มีนาคม 2544 เวลา 14:48 น. 35 นาทีก่อนกำหนดการบิน ขณะที่เครื่องจอดอยู่ที่ท่าอากาศยานดอนเมืองได้เกิดการระเบิดขึ้น ผลการสอบสอบสวนพบว่าเกิดการสันดาปที่ถังน้ำมันส่วนกลาง ซึ่งอยู่ใกล้กับระบบปรับอากาศซึ่งทำงานอย่างต่อเนื่อง และมีความร้อนสูง ขณะเกิดเหตุยังไม่มีผู้โดยสารอยู่บนเครื่อง มีเพียงเจ้าหน้าที่จำนวน 8 คน ในจำนวนนี้เสียชีวิต 1 คน
เที่ยวบินนี้มีบุคคลสำคัญหลายคนเดินทางไปด้วย รวมทั้งพันตำรวจโท ทักษิณ ชินวัตร นายกรัฐมนตรีในขณะนั้น และพานทองแท้ ชินวัตร บุตร ซึ่งจะเดินทางไปจังหวัดเชียงใหม่ หลังเกิดเหตุ พันตำรวจโท ทักษิณ แถลงว่า การระเบิดนี้เป็นการก่อวินาศกรรมเพื่อหวังลอบสังหารตนเอง โดยฝีมือของผู้เสียผลประโยชน์ชาวต่างชาติ (ว้าแดง) เนื่องจากนโยบายปราบปรามยาเสพติดของรัฐบาล หลังจากที่เจ้าหน้าที่พิสูจน์หลักฐานของไทยตรวจพบหลักฐานที่เชื่อว่าอาจเป็นร่องรอยของระเบิดซีโฟร์หรือเซมเท็กซ์ (Semtex)
อย่างไรก็ตาม ในวันที่ 11 เมษายน 2544 คณะกรรมการความปลอดภัยในการขนส่งแห่งชาติของสหรัฐ (National Transportation Safety Board) ที่ส่งผู้เชี่ยวชาญเดินทางเข้ามาร่วมสอบสวนด้วย แถลงว่า ได้นำชิ้นส่วนไปทดสอบที่ห้องทดลองของเอฟบีไอแล้วไม่พบร่องรอยของวัตถุระเบิด และว่ากรณีนี้คล้ายกับการระเบิดของเครื่องโบอิง 737 ของสายการบินฟิลิปปินส์ เมื่อเดือนพฤษภาคม 2543 ซึ่งเกิดจากความบกพร่องของถังน้ำมันเชื้อเพลิง
ภายหลังการระเบิด ท่าอากาศยานในประเทศไทยได้กำหนดมาตรการตรวจสอบผู้โดยสารรัดกุมขึ้น มีการตรวจสอบบัตรประจำผู้โดยสารทุกคนก่อนขึ้นเครื่อง มีการเอ็กซเรย์กระเป๋า และสำนักนายกรัฐมนตรีได้จัดสรรงบประมาณ เพื่อจัดซื้อเครื่องบินประจำตำแหน่งนายกรัฐมนตรี "ไทยคู่ฟ้า"
ยุคหินญี่ปุ่น
ยุคหินญี่ปุ่น เริ่มต้นตั้งแต่ระยะเวลาจากรอบ 35,000 ปีก่อนคริสต์ศักราช - 14,000 ปีก่อนคริสต์ศักราช เป็นยุคแรกในประวัติศาสตร์อารยธรรมญี่ปุ่น และเป็นยุคก่อนประวัติศาสตร์ ไม่พบตัวอักษรใด ๆ ในยุคนี้ สมัยนั้นเป็นยุคน้ำแข็ง และแผ่นดินญี่ปุ่นยังติดกับจีนแผ่นดินใหญ่ เพราะญี่ปุ่นในสมัยนั้นยังไม่ห่างจากจีนมากนัก และช่วงนั้นเป็นยุคน้ำแข็ง ทำให้เกิดสะพานน้ำแข็งเชื่อมระหว่างจีนกับญี่ปุ่น อารยธรรมและเมืองยังไม่ค่อยมีในยุคนี้ เนื่องจากในช่วงยุคน้ำแข็งอันแร้นแค้น ชาวญี่ปุ่นในยุคนั้นจึงเลือกที่จะทำการออกล่าสัตว์ คิดค้นอาวุธล่าสัตว์ ออกเดินทางไปยังท้องถิ่นต่อไปเมื่อสัตว์ในท้องถิ่นถูกฆ่าหมด และกังวลเรื่องอาหารมื้อต่อไปเสียมากกว่า ญี่ปุ่นในยุคนี้จึงหาอารยธรรมใด ๆ ไม่ง่ายนัก
ทางด้านการขุดค้นพบ ในสมัยก่อนนั้นชาวญี่ปุ่นยุคใหม่ยังไม่พบหลักฐานใด ๆ ที่แสดงว่าญี่ปุ่นมีคนอาศัยอยู่ตั้งแต่ก่อนสมัยโจมอน (14,000-400 ปีก่อนค.ศ.) และในช่วงหลังสงครามโลกครั้งที่ 2 จึงมาค้นพบหลักฐานที่ยืนยันว่า มีชาวญี่ปุ่นอาศัยอยู่ในแผ่นดินตั้งแต่ก่อนสมัยโจมอนแล้ว และหลักฐานที่แสดงถึงการเคยมีมนุษย์นั้น ชิ้นที่เก่าที่สุดมีอายุ 35,000 ปีก่อนค.ศ. ตอนนี้จึงสรุปได้เพียงว่าเริ่มมีมนุษย์มาตั้งถิ่นฐานในญี่ปุ่นตั้งแต่ช่วง 35,000 ปีก่อนค.ศ. แต่ในอนาคตอาจค้นพบหลักฐานเพิ่มเติมที่จะบอกว่ามีมนุษย์มาตั้งถิ่นฐานในญี่ปุ่นก่อน 35,000 ปีก่อน ค.ศ. ก็เป็นได้
http://en.wikipedia.org/wiki/Japanese_Paleolithic
อำเภอเมืองชัยภูมิ
อำเภอเมืองชัยภูมิ เป็นอำเภอหนึ่งของจังหวัดชัยภูมิ
อำเภอเมืองชัยภูมิมีอาณาเขตติดต่อกับอำเภอและจังหวัดข้างเคียง ดังนี้
อำเภอเมืองชัยภูมิแบ่งเขตการปกครองย่อยออกเป็น 19 ตำบล 224 หมู่บ้าน ได้แก่
ท้องที่อำเภอเมืองชัยภูมิประกอบด้วยองค์กรปกครองส่วนท้องถิ่น 21 แห่ง ได้แก่
การเมืองฝ่ายขวา
ฝ่ายขวา หมายถึง กลุ่มอนุรักษนิยม เป็นกลุ่มที่มีแนวคิดว่าการปกครองโดยการกระจายอำนาจแบบเท่าเทียมจะไม่สามารถทำได้ เป็นกลุ่มที่เชื่อว่าการปกครองเป็นเรื่องของชนชั้นนำ หรืออภิสิทธิ์ชนเท่านั้น และยังเป็นพวกต่อต้านระบบคอมมิวนิสต์ เป็นแนวคิดอำนาจนิยม ซึ่งแนวคิดนี้จะตรงข้ามกับฝ่ายซ้าย
แนวคิดทางเศรษฐกิจของฝ่ายขวา คือ ไม่ต้องการให้มีการตั้งสหภาพแรงงาน เพราะคิดว่าเป็นภัยทำให้แรงงานมีอำนาจต่อรองกับบริษัท ซึ่งฝ่ายขวาไม่เห็นด้วยกับแนวคิดดังกล่าว โดยฝ่ายซ้าย มองว่าในการตั้งสหภาพแรงงานนั้น เป็นการสร้างเศรษฐกิจที่ทุกคนมีส่วนร่วม
คำว่าฝ่ายซ้าย-ฝ่ายขวาในทางการเมือง เริ่มใช้มาตั้งแต่ยุคการปฏิวัติฝรั่งเศส ที่มีการแบ่งพื้นที่การนั่งประชุมในสภาสมัชชาแห่งชาติ โดยตัวแทนของกลุ่มชนชั้นกรรมกร ชาวนา ชาวไร่ จะนั่งอยู่ทางซ้ายของประธานสมัชชา และฝ่ายตัวแทนของขุนนาง ทหาร นักบวช จะนั่งทางขวามือของประธานฯ ทำให้เป็นธรรมเนียมเรียกฝ่ายซ้าย-ฝ่ายขวา ตั้งแต่นั้นมา
ในประเทศต่าง ๆ ฝ่ายขวาคือคนที่สนับสนุนไม่ให้ประชาชนส่วนใหญ่มีส่วนร่วมทางการเมืองการปกครอง เช่น ในสหรัฐอเมริกา จอร์จ ดับเบิลยู. บุช กองทัพและนักธุรกิจส่วนใหญ่ถือเป็นตัวแทนฝ่ายขวา หรือพรรคนาซีของประเทศเยอรมัน หรือพรรคอนุรักษนิยมในประเทศอังกฤษ เป็นต้น
สำหรับในประเทศที่มีสถาบันกษัตริย์ เช่นประเทศไทย ฝ่ายขวาหมายรวมถึงกลุ่มนิยมกษัตริย์ด้วย
เมื่อครั้งเหตุการณ์ 6 ตุลา กลุ่มอนุรักษนิยมฝ่ายขวาได้ชูประเด็นเรื่องนักศึกษาหมิ่นราชวงศ์จนเป็นชนวนไปสู่การใช้กำลังสลายและสังหารนักศึกษาในมหาวิทยาลัยธรรมศาสตร์ กลุ่มกระบวนการทางการเมืองฝ่ายขวาในเหตุการณ์ 6 ตุลา ที่เป็นรูปธรรมคือ กลุ่มทหาร (กลุ่มนวพล) ลูกเสือชาวบ้าน ชมรมวิทยุเสรี ชมรมแม่บ้าน กลุ่มกระทิงแดง เป็นต้น
เสิ่นหยาง
เสิ่นหยาง () เดิมชื่อ มุกเดน (แมนจู: ) หรือ เฟิ่งเถียน () เป็นเมืองเอกของมณฑลเหลียวหนิง ทางตะวันออกเฉียงเหนือของสาธารณรัฐประชาชนจีน มีพื้นที่ 12,924 ตารางกิโลเมตร และประชากร 7.2 ล้านคน ในเขตเมืองมีพื้นที่ 7,400 ตารางกิโลเมตร และประชากร 5.53 ล้านคนในอดีตเคยเป็นราชธานีของอาณาจักรโฮ่วจินหรือราชวงศ์ชิงก่อนที่จะย้ายมายังปักกิ่ง
จำนวนแฟร์มา
จำนวนแฟร์มา ในทางคณิตศาสตร์ หมายถึง จำนวนเต็มบวกที่อยู่ในรูป
เมื่อ "n" เป็นจำนวนเต็มที่ไม่เป็นลบ จำนวนแฟร์มาได้ตั้งชื่อตามชื่อของปีแยร์ เดอ แฟร์มา นักคณิตศาสตร์คนแรกที่ศึกษาในเรื่องนี้ จำนวนแฟร์มาเก้าจำนวนแรกได้แก่
นอกจากนี้จำนวนแฟร์มายังสามารถเขียนอยู่ในรูปของความสัมพันธ์เวียนเกิดได้ดังนี้
จำนวนแฟร์มาที่เป็นจำนวนเฉพาะจะเรียกว่า จำนวนเฉพาะแฟร์มา ซึ่งเราสามารถพิสูจน์ได้ว่า จำนวนเฉพาะทุกจำนวนที่อยู่ในรูป 2 + 1 จะเป็นจำนวนเฉพาะแฟร์มาเสมอ ปัจจุบัน จำนวนเฉพาะแฟร์มาที่มีการค้นพบแล้วได้แก่ "F", "F", "F", "F" และ "F"
ศรราม เทพพิทักษ์
สิบตรี ศรราม เทพพิทักษ์ เกิดเมื่อวันที่ 22 สิงหาคม พ.ศ. 2516 ที่กรุงเทพมหานคร เป็นนักแสดง นักร้อง ชาวไทย เป็นบุตรของ ชุมพร เทพพิทักษ์ นักแสดงอาวุโส โดยชื่อ ศรราม ตั้งมาจากชื่อของตัวเอกในภาพยนตร์​เรื่อง หนึ่งนุช
ศรรามจบการศึกษาระดับประถมและมัธยมจากโรงเรียนเซนต์คาเบรียล, ปริญญาตรีจาก คณะรัฐศาสตร์ มหาวิทยาลัยรามคำแหง 
มีผลงานละครเรื่องแรกถึงสองเรื่อง ในปี พ.ศ. 2535 คือเรื่อง "สี่แยกนี้อายุน้อย" ทางช่อง 3 และ "อรุณสวัสดิ์" ทางช่อง 7 ซึ่งได้ออกอากาศในช่วงเวลาเดียวกัน จนหนังสือพิมพ์ยักษ์ใหญ่เขียนว่า "คนๆนี้เป็นใคร ขนาดมาใหม่ๆ ยังมีละครออนพร้อมกันถึงสองช่อง" 
ศรรามมีผลงานการแสดงที่เป็นที่รู้จักในบทบาทของ "เหินฟ้า" จากละครโทรทัศน์ทางช่อง 7 เรื่อง "ผยอง" ในปี พ.ศ. 2536 คู่กับสุวนันท์ คงยิ่ง จากนั้นจึงได้แสดงคู่กันจนเป็นคู่พระ คู่นางมาอีกหลายเรื่อง เช่น ดาวพระศุกร์ ในปี พ.ศ. 2537 จากนั้นศรรามได้ออกอัลบั้มเพลงของตนเองเป็นชุดแรกในสังกัดอาร์เอส โปรโมชั่นในปีเดียวกัน ชื่อ "ลูกไม้ของนายหนุ่ม" ปี พ.ศ. 2543 เข้ารับราชการทหาร 2 ปี (ทหารเกณฑ์) สังกัดกองพันทหารราบ มณฑลทหารบกที่ 11
ผลงานในระยะหลัง เช่น รับบทของ "ชายกลาง" ในละครเรื่อง บ้านทรายทอง ในปี พ.ศ. 2543 ทางช่อง 3 ในส่วนของภาพยนตร์เคยได้รับรางวัลผู้แสดงนำชายยอดเยี่ยมประจำปี พ.ศ. 2542 จากชมรมวิจารณ์บันเทิง จากภาพยนตร์เรื่อง แตก 4 รัก โลภ โกรธ เลว
นอกจากผลงานในวงการบันเทิงแล้ว ยังเคยเป็นนักฟุตบอลสังกัดสโมสรทหารอากาศในไทยแลนด์พรีเมียร์ลีก ตำแหน่งกองหน้า สวมเสื้อเบอร์ 21 อันเป็นเบอร์เดียวกับปิยะพงษ์ ผิวอ่อน
กรอซา
กรอซา (Krosa) เป็นชื่อพายุไต้ฝุ่นที่ก่อตัวเมื่อต้นเดือนตุลาคม พ.ศ. 2550 ที่พัดจากมหาสมุทรแปซิฟิกด้านตะวันออกของประเทศฟิลิปปินส์ เข้าสู่เกาะไต้หวันและจีน กรอซาเป็นชื่อเป็นภาษาเขมร แปลว่า นกกระสา
มันฮวา
มันฮวา (ฮันกึล: 만화, ฮันจา: 漫畫) เป็นคำในภาษาเกาหลีที่ใช้เรียกการ์ตูน ทั้งการ์ตูนช่องและแอนิเมชัน สำหรับภายนอกประเทศเกาหลี คำนี้ใช้สำหรับหมายถึงการ์ตูนช่องของประเทศเกาหลีใต้เท่านั้น
มันฮวาได้เข้ามาในไทยโดยนานมีบุ๊คส์ โดยเป็นหนังสือการ์ตูนที่ให้ความรู้กับเด็ก เพื่อให้เด็กเรียนรู้ได้ง่ายผ่านทางการ์ตูน โดยนานมีบุ๊คส์ได้พิมพ์หนังสือการ์ตูนความรู้ตั้งแต่ปี พ.ศ. 2548
พอล แฮนด์ลีย์
พอล เอ็ม. แฮนด์ลีย์ () นักหนังสือพิมพ์อิสระที่อาศัยและทำงานเป็นผู้สื่อข่าวต่างประเทศในเอเชียกว่ายี่สิบปี และสิบสามปีในประเทศไทย และก่อนหน้านี้ทำงานให้กับนิตยสารวิเคราะห์เศรษฐกิจ "Far Eastern Economic Review"
เหตุเดินอากาศไทยตกที่จังหวัดภูเก็ต พ.ศ. 2528
เหตุเดินอากาศไทยตกที่จังหวัดภูเก็ต พ.ศ. 2528 เป็นเครื่องบินเที่ยวพิเศษของเดินอากาศไทย เดินทางด้วยเครื่องโบอิง 737-200 ในเวลากลางคืน ขณะสภาพอากาศไม่ดี นักบินวิทยุแจ้งหอบังคับการบินว่าเครื่องยนต์เกิดขัดข้องทั้งสองเครื่อง เครื่องบินกระแทกพื้นและเกิดเพลิงไหม้ขณะเตรียมร่อนลงจอด เครื่องตกที่ หมู่ 5 นิคมสร้างตนเองลำพี อำเภอท้ายเหมือง จังหวัดพังงา ห่างจากสนามบินภูเก็ตเพียง 7 ไมล์ทะเล ผู้โดยสาร 4 คน และลูกเรือ 7 คน เสียชีวิตทั้งหมด
เดินอากาศไทย เที่ยวบินที่ 231
เดินอากาศไทย เที่ยวบินที่ 231 เป็นเครื่องบินโดยสารของสายการบินเดินอากาศไทย เดินทางด้วยเครื่อง Hawker Siddeley HS-748 และลงจอดที่ท่าอากาศยานดอนเมืองในขณะฝนตกหนักและสภาพอากาศเลวร้าย เกิดไมโครเบิร์สต และทำให้เกิดวินด์เชียร์กระทำต่อตัวเครื่องขณะลดระดับลง ส่งผลให้เครื่องเสียการทรงตัว และตกกระแทกพื้นดินที่กลางทุ่งนารังสิต บริเวณคลองสี่ อำเภอคลองหลวง จังหวัดปทุมธานี ห่างจากสนามบิน 13 กิโลเมตร (8 ไมล์) ผู้โดยสาร 40 คน จาก 49 คน และลูกเรือ 4 คน เสียชีวิต
ในจำนวนผู้โดยสารที่เสียชีวิตทั้ง 49 คน มีพระสงฆ์ซึ่งเป็นพระนักกัมมัฏฐานสายของหลวงปู่มั่น ภูริทัตโต รวมอยู่ด้วยจำนวน 5 รูป ซึ่งได้แก่
มิกะ นากาชิมะ
มิกะ นากาชิมะ () เป็นนักร้อง นักแสดง และนางแบบชาวญี่ปุ่น
มิกะ นากาชิมะ เกิดที่จังหวัดคาโงชิมะ บนเกาะคีวชู ประเทศญี่ปุ่น มิกะเป็นลูกคนเล็กสุดในบรรดาลูกทั้ง 3 คน เธอใฝ่ฝันจะทำอาชีพนักร้องตั้งแต่เด็ก เธอจึงตัดสินใจไม่เข้าเรียนมัธยมปลายและมหาวิทยาลัย
เมื่ออายุ 17 เธอได้รับเลือกให้เป็นนางเอกละครเรื่อง Kizudarake no Love Song ของ Fuji TV จากเด็กผู้หญิงทั้งหมด 3 พันคน เดือนพฤศจิกายน เธอออกผลงานแรกที่ชื่อ Stars กับ Sony Music Associated Records ซึ่งเป็นเพลงประกอบละครเรื่องนี้ เธอออกซิงเกิลอันดับสองชื่อ Cresent moon เป็นเพลงแนวยุค 80 ทำออกมา 100,000 แผ่น และถูกขายหมดภายในวันเดียว ในเดือนมีนาคม 2002 เธอออกซิงเกิลอันดับสามชื่อ One Survive และวิดีโอคอลเล็กชันชุดแรกชื่อ Film Lotus เดือนพฤษภาคมเธอออกซิงเกิลอับดับสี่ชื่อ Helpless Rain และในเดือนสิงหาคม เธอออกซิงเกิลอันดับที่ห้าชื่อ Will ซึ่งขายได้มากกว่า 140,000 แผ่น ทั้งสองติดอันดับท็อปเท็น และยังขายได้ หนึ่งแสนแผ่น พิสูจน์ให้เห็นว่าเธอเป็นดาวดวงใหม่ที่กำลังเจิดจรัส
ในเดือนสิงหาคม 2002 มิกะออกอัลบั้มแรกชื่อ TRUE ขายได้มากกว่าหนึ่งล้านแผ่นภายใน 3 สัปดาห์ ขึ้นอันดับ 1 ของโอริคอนชาร์ต หลังจากนั้น เธอก็ออก Premium EP ชื่อ RESISTANCE เพื่อระลึกถึงผลงานชุดแรกของเธอ ขึ้นอันดับ 1 ของชาร์ตอยู่เป็นเวลาถึงสองสัปดาห์ วันที่ 18 ธันวาคม 2002 เธอออก documentary video ชื่อ Kiseki: the document of a star ในปี 2002 เธอได้รับรางวัล "ศิลปินใหม่แห่งปี"ในงาน Japan Gold Disc และรางวัล"ศิลปิลใหม่แห่งปียอดเยี่ยม"ในงาน All Japan Request Award 2002 เธอยังได้รับรางวัล"ศิลปินใหม่แห่งปี"จาก Japan Record Award ครั้งที่ 44 ด้วย
มิกะออกอัลบั้มที่สองชื่อ LOVE ในเดือนพฤศจิกายน 2003 ขายได้มากกว่า 1.41 แผ่น ซึ่งมากกว่ายอดขายของอัลบั้มแรกของเธอ และยังได้รับรางวัลอัลบั้มยอดเยี่ยมจากสมาคมนักประพันธ์แห่งญี่ปุ่น เธอออกมินิอัลบั้มชื่อ Oborozukiyo~Inori ในเดือนกันยายน 2004 มิกะติดอันดับท็อปเท็นของโอริคอนชาร์ตอีกครั้งด้วยอัลบั้ม MUSIC ในเดือนมีนาคม 2005 และอัลบั้ม BEST ในเดือนธันวาคมของปีเดียวกัน BEST เป็นอัลบั้มที่ได้รับความนิยมสูงสุดของเธอ ขายได้มากกว่า 1 ล้านแผ่น
ในปี 2005 มิกะ รับบทร่วมกับอาโออิ มิยาซากิในภาพยนตร์เรื่องนานะ ซึ่งเป็นภาพยนตร์ที่สร้างจากมังงะชื่อเดียวกัน เธอร้องเพลงประกอบภาพยนตร์ และออกเป็นซิงเกิลชื่อ Glamorous Sky แต่งเนื้อร้องโดย ไอ ยาซาวะ และประพันธ์โดย ไฮด์ นักร้องวง L'Arc~en~Ciel ซิงเกิลนี้เป็นซิงเกิลแรกของมิกะที่ขึ้นอันดับ 1 บนโอริคอนชาร์ต ขายได้ 423,000 แผ่นในปี 2005 ส่งผลให้เป็นซิงเกิลนักร้องหญิงที่ขายได้มากที่สุดในปีนั้น และยังขายได้ถึง 442,000 แผ่นในปีถัดมา
7 ต้องตาย โกงความตาย
"สำหรับบทความนี้ เกี่ยวกับภาพยนตร์เรื่องแรกของซีรีส์ สำหรับภาพยนตร์ปี 2009, ดูที่ โกงตาย ทะลุตาย สำหรับข้อมูลทั่วไปดูที่ ไฟนอล เดตสิเนชัน (หนังชุด)"
7 ต้องตาย โกงความตาย หรือในชื่อภาษาอังกฤษว่า Final Destination เป็นภาพยนตร์ประเภทสยองขวัญ ออกฉายในค.ศ. 2000 (พ.ศ. 2543) เป็นภาพยนตร์ที่จัดทำโดยค่ายภาพยนตร์ New Line Cinema ลงทุนไป 23 ล้านดอลลาร์สหรัฐ บทภาพยนตร์ดั้งเดิม เขียนเพื่อใช้เป็นตอนหนึ่งในภาพยนตร์ซีรีส์ The X-files
Final Destination ทั้ง 3 ภาค จะเป็นเรื่องราวเกี่ยวกับคนกลุ่มหนึ่งที่รอดตายจากอุบัติเหตุครั้งใหญ่ เพราะตัวละครตัวหนึ่งเกิดบังเอิญเห็นภาพคล้ายภาพนิมิตล่วงหน้าถึงอุบัติเหตุครั้งใหญ่นั้น และรู้ถึงรายละเอียดว่าจะลำดับเหตุการณ์หายนะจะเป็นอย่างไร มีใครตายบ้าง รวมทั้ง ใครตายก่อนใครตายหลัง และบอกกับคนรอบข้างตน และจะมีคนกลุ่มหนึ่งเชื่อและทำตามคำแนะนำของผู้เห็นภาพนิมิต และอุบัติเหตุนั้นเกิดขึ้นจริงๆ กลุ่มของผู้เห็นภาพและผู้ที่เชื่อ จึงรอดตาย แต่กลุ่มผู้รอดตายจะเริ่มทยอยประสบอุบัติเหตุแปลกๆ ตายไปทีละคนหลังเวลาผ่านไป 2-3 เดือน แต่ในกลุ่มนั้นก็มีคนพบวิธีที่จะโกงความตาย
ในภาค 1 นี้เป็นกลุ่มผู้โดยสารที่รอดตายจากอุบัติเหตุเครื่องบินที่พวกเขาจะโดยสารโดยสารระเบิดกลางอากาศ เพราะได้ลงจากเครื่องมาก่อน เป็นจำนวน 7 คน (สถานที่ถ่ายทำคือ ท่าอากาศยานนานาชาติแวนคูเวอร์ (Vancouver International Airport) แต่ในภาพยนตร์จะอ้างชื่อว่าเป็นที่ท่าอากาศยานนานาชาติจอห์น เอฟ. เคนเนดี (John F. Kennedy International Airport) และเครื่องบินที่ระเบิดคือ เครื่องบินโบอิง 747 ของสายการบิน Volvee Air เที่ยวบิน 180) แต่ไม่กี่เดือนต่อมา กลุ่มคนนั้นก็ประสบอุบัติเหตุตายไปทีละคน ซึ่งเป็นอุบัติเหตุที่แปลกประหลาดมาก และที่สำคัญ ผู้เห็นภาพนิมิตรู้สึกว่า คนที่ตายไปทีละคนนั้น จะตายตามลำดับที่ควรตายถ้าหากไม่ได้ลงจากเครื่องบิน เขาจึงบอกเพื่อน และไม่นานเขาก็พบวิธีที่จะโกงความตายไม่ให้ตาย
ห้างสรรพสินค้า
ห้างสรรพสินค้า () หรือเรียกสั้น ๆ ว่า "ห้าง" คือร้านค้าขายปลีกขนาดใหญ่ซึ่งมีสินค้าหลากหลายประเภทแยกตามแผนก โดยไม่มีการขายผ่านตัวแทนจำหน่าย (ห้างเป็นผู้นำสินค้ามาขายเอง) ห้างสรรพสินค้ามักขายผลิตภัณฑ์ที่เกี่ยวกับเสื้อผ้า เครื่องเรือน เครื่องใช้ในบ้าน เครื่องใช้ไฟฟ้า รวมไปถึงสายผลิตภัณฑ์อื่น ๆ อย่างเช่น ฮาร์ดแวร์ สุขภัณฑ์ เครื่องสำอาง เครื่องเพชรพลอย เครื่องเขียน ของเล่น อุปกรณ์กีฬา เป็นต้น ห้างสรรพสินค้าบางแห่งอาจขายเฉพาะสินค้าลดราคา และมีพื้นที่ชำระเงินเป็นศูนย์กลาง ซึ่งโดยทั่วไปจะอยู่บริเวณด้านหน้าของห้าง ซึ่งจะไม่มี ผัก ผลไม้ เนื้อสัตว์ หรืออาหารสด ขายห้างสรรพสินค้ามักเป็นส่วนหนึ่งของกลุ่มของร้านค้าย่อยที่อยู่ภายใต้บริษัทเดียวกันกับพื้นที่ใกล้เคียง
ห้างสร้างสรรพสินค้าแห่งแรกของประเทศไทย มีชื่อว่า "ห้างเซ็นเทล" หรือชื่อเต็มคือ "ไนติงเกล โอลิมปิค" เป็นห้างที่มีอายุยาวนานมาเกือบ 80 ปี และในทุกวันนี้ก็ยังให้บริการอยู่ เริ่มแรกห้างดังกล่าวได้ตั้งขึ้นอยู่บริเวณแยกพาหุรัด เริ่มเปิดกิจการเมื่อปี พ.ศ. 2473 ก่อตั้งโดยนายนัติ นิยมวานิช จากห้างเล็ก ๆ ที่ตั้งใกล้กับศาลาเฉลิมกรุง ก็ได้ขยับขยายจนกลายเป็น ห้างไนติงเกล-โอลิมปิค ซึ่งเปิดบริการอย่างเป็นทางการเมื่อวันที่ 5 สิงหาคม พ.ศ. 2509
แอร์ฟรานซ์ เที่ยวบินที่ 4590
แอร์ฟรานซ์ เที่ยวบินที่ 4590 เป็นอุบัติเหตุที่เกิดกับสายการบินแอร์ฟรานซ์ เมื่อวันที่ 25 กรกฎาคม พ.ศ. 2543 เดินทางจากปารีส ไปนิวยอร์ก ด้วยเครื่องบินคองคอร์ด
ขณะเครื่องบินกำลังบินขึ้น เจ้าหน้าที่หอบังคับการบินได้แจ้งนักบินว่าเห็นเพลิงไหม้ที่ด้านท้ายเครื่อง นักบินได้ตรวจสอบแล้วแจ้งว่า เกิดปัญหากับเครื่องยนต์หมายเลข 1 อีก 4 วินาทีต่อมานักบินได้แจ้งว่าเกิดปัญหากับเครื่องยนต์หมายเลข 2 ด้วย สัญญาณเตือนไฟไหม้ดังขึ้นในห้องนักบิน นักบินพยายามนำเครื่องไปร่อนลงที่สนามบินใกล้เคียงข้าง เครื่องบินสูญเสียความเร็ว ดิ่งหัวลงสู่โรงแรม เกิดไฟไหม้อย่างรุนแรง มีผู้เสียชีวิต 113 คน เป็นผู้โดยสาร 100 คน ลูกเรือ 9 คน และผู้ที่อยู่ในโรงแรมที่คองคอร์ดตกใส่อีก 4 คน
จากผลการสอบสวนสรุปว่าสาเหตุการตก เกิดจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของคองคอร์ด ขณะกำลังเร่งเครื่องเพื่อเทคออฟ ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น
หน่วยงานความปลอดภัยทางการบินได้สั่งระงับคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544
ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง
การหมุนควง
การหมุนควง หมายถึง การหมุนของวัตถุรอบแกน โดยแกนในการหมุนก็หมุนเป็นวงกลมอยู่ด้วย เช่น การหมุนของโลกและดาวเคราะห์ดวงอื่น ๆ มันสามารถกำหนดเป็นความเปลี่ยนแปลงในทิศทางของแกนหมุนที่มุมออยเลอร์ที่สอง (Euler angle) (การแกว่ง) เป็นค่าคงที่ แรงบิดฟรีและแรงบิดเหนี่ยวนำ: ในวิชาฟิสิกส์, การหมุนควงมีสองประเภท คือ: แรงบิดอิสระ (torque-free) และแรงบิดเหนี่ยวนำ (torque-induced)
ในทางดาราศาสตร์, "การหมุนควง" หมายถึงการเปลี่ยนแปลงใด ๆ อย่างช้า ๆ ในหลาย ๆ พารามิเตอร์ของการหมุนหรือการโคจรของวัตถุทางดาราศาสตร์, และโดยเฉพาะอย่างยิ่งการหมุนควงของอิควิน็อกซ์ (precession of the equinoxes) ของโลก ดูส่วนดาราศาสตร์ (ด้านล่าง).
แรงบิดอิสระจากการหมุนควง เกิดขึ้นเมื่อแกนของการหมุนมีความแตกต่างกันเล็กน้อยจากแกนที่เกี่ยวข้องกับการที่วัตถุสามารถหมุนได้อย่างเสถียร: ที่เป็นแกนหลัก (principal axis) ที่มีค่าสูงสุดหรือต่ำสุด
แดน ฟุตเตอร์แมน
แดน ฟุตเตอร์แมน () เกิดเมื่อวันที่ 8 มิถุนายน ค.ศ. 1967 เป็นนักแสดงชาวอเมริกัน นักเขียนบทภาพยนตร์ เขาเคยเขียนบทภาพยนตร์เรื่อง Capote หรือ คาโพที ที่เขามอบให้ฟิลิป ซีมัวร์ ฮ็อฟแมน กับ เบ็นเน็ท มิลเลอร์ เพื่อนสนิทตั้งแต่วัยเยาว์นำไปสร้างเป็นภาพยนตร์ ซึ่งก็ประสบความสำเร็จเกินความคาดหมาย, ได้รับรางวัลจากหลายเวทีท่วมท้น, และได้รับการเสนอชื่อเข้าชิงรางวัลออสการ์ ถึง 6 สาขา รวมทั้งสาขา Best Writing, Adapted Screenplay ของแดนด้วย เขายังร่วมแสดงละครเวทีในนิวยอร์ก หลายเรื่องรวมทั้ง “Angels in America”, “The Lights”, “A Fair County”, และ “Dealer’s Choice” ส่วนผลงานภาพยนตร์ของเขาก็มี บทวัล ลูกชายของรอบิ้น วิลเลี่ยม ใน The Birdcage หรือ เบิร์ดเคจ คุณนายหัวใจเต๊าะแต๊ะ, บทโจ ใน Enough หรือ แค้น...เกินทน, และบทชาร์ลี ใน Urbania ที่เขาคว้ารางวัล Best Actor จาก Seattle Film Festival เขายังร่วมแสดงประจำใน Judging Amy, Will And Grace, และ Related ด้วย
แดนสมรสกับแอนย่า เอ็พสเต็น นักเขียนสาวเมื่อปี 2000 ปัจจุบันพวกเขาอาศัยอยู่ในลอสแอนเจลิส กับซิลวี่ และ อีฟบุตรสาว ทั้งคู่ยังร่วมกันเขียนบทโรแมนติคปนตลกเรื่อง Finn At The Blue Line ที่แลสซี่ ฮอลสตอร์ม จะกำกับให้ซาร่าห์ เจสซิก้า ปาร์คเกอร์ มานำแสดง
จักรพรรดินี
จักรพรรดินี () หมายถึง ประมุขเพศหญิงผู้เป็นเจ้าครองแผ่นดินที่เป็นจักรวรรดิ หากเป็นบุรุษเพศที่เป็นประมุขเรียกว่าจักรพรรดิ (Emperor) แต่คำว่า “จักรพรรดินี” ก็ใช้เรียกพระมเหสีของจักรพรรดิด้วย ซึ่งในภาษาอังกฤษจะมีคำต่อท้ายให้เป็นที่เข้าใจคือ “Empress Consort” โดยทั่วไปถือกันว่า “จักรพรรดินี” มีฐานันดรสูงกว่า “กษัตริย์” ซึ่งเป็นผู้ปกครองของดินแดนที่เป็นประเทศหรืออาณาจักรเท่านั้น
แม่น้ำโคโลราโด
แม่น้ำโคโลราโด มีความยาวประมาณ 2,330 กิโลเมตร มีอัตราการไหลอยู่ที่ประมาณ 570 ลูกบาศก์เมตรต่อวินาทีในฤดูแล้ง และมีอัตราการไหลประมาณ 28,000 ลูกบาศก์เมตรต่อวินาทีในฤดูน้ำหลาก แม่น้ำอยู่สูงจากระดับน้ำทะเลประมาณ 750 เมตร ไหลจากทิศเหนือไปยังทิศใต้ใต้สู่ทะเลสาบมี๊ด ไหลออกสู่ทะเลที่อ่าวแคลิฟอร์เนีย น้ำในแม่น้ำจะมีอุณหภูมิคงที่ประมาณ 10 องศาเซลเซียส เพราะ ก่อนที่แม่น้ำจะเข้ามาแกรนด์แคนยอนจะมีเขื่อนที่เกลนแคนยอนซึ่งจะใช้น้ำจากระดับลึกประมาณ 200 ฟุตใต้เขื่อนมาปั่นไฟ น้ำในแม่น้ำโคโลราโดจึงมีอุณหภูมิคงที่ทั้งปี
แม่น้ำโคโลราโดไหลผ่านที่ราบสูงด้วยความเร็วเฉลี่ย 32 กิโลเมตรต่อชั่วโมง พร้อมเซาะกร่อนหินและดินตามเส้นทางไปวันละหลายล้านตัน และจากการไหลอันเชี่ยวกรากของกระแสน้ำในแม่น้ำโคโลราโด ทำให้เกิดสิ่งมหัศจรรย์ทางธรรมชาติของโลกอย่างหนึ่ง คือ แกรนด์แคนยอน และแม่น้ำโคโลราโดยังเป็นแม่น้ำที่มีชื่อเสียงในด้านการล่องแก่งเป็นอันดับต้นๆในอเมริกาอีกด้วย ดังนั้นในแต่ละปีจึงมีนักท่องเที่ยวมาเยี่ยมชมแม่น้ำโคโลราโดเป็นจำนวนมาก โดยจุดชมวิว Mahave Point ถือว่าเป็นจุดชมแม่น้ำโคโลราโดที่สวยที่สุด
ในเส้นทางการไหลของแม่น้ำจะมีเขื่อนฮูเวอร์ตั้งขวางการไหลของแม่น้ำสายนี้อยู่เพื่อทำหน้าที่ผลิตกระแสไฟฟ้าให้กับรัฐต่างๆได้ถึง 4 รัฐ ซึ่งเขื่อนนี้เองที่ทำให้เกิดทะเลสาบมี๊ด
ซูเปอร์มาร์เก็ต
ซูเปอร์มาร์เก็ต () หรือ ร้านสรรพาหาร (มาจาก สรรพ + อาหาร) ในภาษาไทย คือร้านค้าแบบบริการตนเองอันเป็นรูปแบบหนึ่งของร้านขายของชำ ซึ่งเสนอขายสินค้าอาหารและของใช้ในครัวเรือนหลายประเภทโดยจัดจำแนกไว้ตามแผนก ซูเปอร์มาร์เก็ตมีขนาดใหญ่กว่าและมีสินค้าให้เลือกซื้อหลากหลายมากกว่าร้านขายของชำแบบดั้งเดิม และยังจำหน่ายสินค้าที่พบได้ปกติในร้านสะดวกซื้อ แต่ก็ยังเล็กกว่าและมีสินค้าจำกัดประเภทกว่าไฮเปอร์มาร์เก็ตหรือซูเปอร์สโตร์
ซูเปอร์มาร์เก็ตโดยทั่วไปประกอบด้วยแผนกเนื้อสัตว์ พืชผักผลไม้ ผลิตภัณฑ์นม และขนมปัง พร้อมกับพื้นที่บนชั้นซึ่งสงวนไว้สำหรับสินค้าบรรจุกระป๋องและสินค้าหีบห่อ
เช่นเดียวกับรายการต่าง ๆ ที่ไม่ใช่อาหาร เช่นผลิตภัณฑ์ทำความสะอาด เภสัชกรรม และสินค้าเกี่ยวกับสัตว์เลี้ยง ซุปเปอร์มาร์เก็ตส่วนใหญ่ก็จำหน่ายผลิตภัณฑ์ในครัวเรือนอื่น ๆ ที่มีการบริโภคอย่างสม่ำเสมอ เช่นเครื่องดื่มแอลกอฮอล์ (ที่ได้รับอนุญาต) อุปกรณ์การแพทย์ และเสื้อผ้า และบางร้านก็จำหน่ายผลิตภัณฑ์ที่ไม่ใช่อาหารโดยกว้างขวางมากกว่าอาหาร
ซูเปอร์มาร์เก็ตในแถบชานเมืองแบบเดิมตั้งอยู่บนพื้นที่ว่างขนาดใหญ่ซึ่งโดยปกติจะมีชั้นเดียว มักตั้งอยู่ใกล้เขตที่อยู่อาศัยเพื่ออำนวยความสะดวกให้กับผู้บริโภค ความดึงดูดใจพื้นฐานของซูเปอร์มาร์เก็ตคือ ความพร้อมของสินค้าอย่างกว้าง ๆ ที่มีให้เลือกซื้อภายใต้หลังคาเดียวในราคาที่ค่อนข้างต่ำ ข้อได้เปรียบอื่น ๆ อาทิความสะดวกในการจอดรถ และความสะดวกในเรื่องเวลาของการจับจ่ายใช้สอย ที่บ่อยครั้งขยายเวลาไปจนค่ำหรือแม้แต่ยี่สิบสี่ชั่วโมงต่อวัน ซูเปอร์มาร์เก็ตขนาดใหญ่มักมีการจัดสรรงบประมาณจำนวนมากเพื่อการโฆษณา ซึ่งโดยทั่วไปผ่านหนังสือพิมพ์ นอกจากนี้ก็ยังมีการนำเสนออธิบายรายละเอียดของผลิตภัณฑ์ในร้านค้า ซูเปอร์มาร์เก็ตมักจะเป็นส่วนหนึ่งของร้านค้าสาขาในบรรษัทที่เป็นของตนเอง หรือควบคุมซูเปอร์มาร์เก็ตอื่นที่ตั้งอยู่ใกล้เคียง (บางครั้งโดยแฟรนไชส์) หรือแม้แต่ควบคุมข้ามประเทศ ซึ่งเป็นการเพิ่มโอกาสในการประหยัดต่อขนาด
การจัดหาสินค้าเข้าซูเปอร์มาร์เก็ตมักจัดการโดยศูนย์กระจายสินค้าของบรรษัทแม่ เช่นบริษัทลอบลอว์ในประเทศแคนาดาซึ่งดำเนินธุรกิจซูเปอร์มาร์เก็ตหลายพันแห่งทั่วประเทศ ลอบลอว์ดำเนินงานศูนย์กระจายสินค้าในทุกจังหวัด โดยปกติในเมืองที่ใหญ่ที่สุดของจังหวัด
สำหรับซูเปอร์มาร์เก็ตในประเทศไทย แห่งแรกที่มีการเปิดกิจการ ชื่อ เจนี สโตร์ เปิดกิจการเมื่อวันที่ 13 ตุลาคม พ.ศ. 2494 ที่ถนนพระราม 4 ตรงข้ามวังสระปทุม โดยนายเกียรติ ศรีเฟื่องฟุ้ง นักธุรกิจชาวไทย
อีร์ฟาน ข่าน
อีร์ฟาน ข่าน (Irfan Khan) เป็นนักแสดงชาวอินเดีย จบการศึกษาจาก National School of Drama ในนิวเดลี ประเทศอินเดีย เขาแจ้งเกิดเปิดตัวด้วยฉากสั้น ๆ แต่ติดตาตรึงใจใน Salaam Bombay! ของมิร่า แนร์ เมื่อปี 1988 เขากลายเป็นดาราดังของอินเดียด้วยบทนำใน Banegi Apni Baat ละครชุดเฮฮาที่ได้รับความนิยมอย่างสูง
ภาพลักษณ์ของคาห์นที่โดดเด่นไม่เหมือนใครนี่เองที่ส่งให้เขาได้รับบทนำแสดงใน Maqbool ซึ่งดัดแปลง “แม็คเบ็ธ” ของวิลเลียม เชกสเปียร์ ให้เข้ากับโลกใต้ดินของบอมเบย์ เพื่อเข้าถึงผู้ชมอินเดียและประสบความสำเร็จอย่างสูงเมื่อปี 2003 เขายังรับบทเด่นเข้าชิงรางวัลจาก Hassil โดยรับบทเป็นผู้นำนักศึกษาที่ปลุกปั่นพลังมวลชนได้อยู่หมัดและเข้าไปพัวพันกับเรื่องราวความรัก ซึ่งก็เป็นที่วิพากษ์วิจารณ์อย่างกว้างขวาง
บทบาทที่ท้าทายความสามารถของคาห์นอยู่ใน THE WARRIOR ของเอสิฟ คาพาเดีย ผู้กำกับชาวอังกฤษที่สร้างสรรค์ผลงานดราม่าภาษาฮินดี และได้รับรางวัลบาฟต้า สาขา Best British Film เมื่อปี 2003 โดนคาห์นรับบทนำแสดงเป็นชายที่แปรสภาพจากผู้ล่ามาเป็นเหยื่อเมื่อละทิ้งชีวิตที่เต็มไปด้วยความรุนแรงตัดขาดจากการรับใช้เทพผู้นิยมการเข่นฆ่าอย่างทารุณโหดร้าย
คาห์นมีผลงานนำแสดงใน The Namesake หรือ หนึ่งดวงใจ...สองสายเลือด ของมิร่า แนร์ The Darjeeling Limited ของผู้กำกับเวส แอนเดอร์สัน และ Slumdog Millionaire กำกับโดย แดนนี บอยล์ ได้รับรางวัลนักแสดงยอดเยี่ยม Screen Actors Guild Awards นอกจากนี้ยังร่วมแสดงใน New Rork, I Love You ภาพยนตร์ภาคต่อของ Paris, je t'aime
อาร์ชี ปัญจาบี
อัรจนา เการ์ ปัญชาพี () หรือเป็นที่รู้จักในชื่อ อาร์ชี ปัญจาบี () เป็นนักแสดงชาวสหราชอาณาจักร มีชื่อเสียงจากการรับบทเป็น "คาลินดา ชาร์มา" ในภาพยนตร์ชุดทางโทรทัศน์อเมริกันเรื่อง "ศรีภริยา"
อาร์ชี ปัญจาบีแสดงภาพยนตร์เรื่องแรกก็ฮิตใน East Is East ของ Film Four/Miramax เมื่อปี 1999 เมื่อฉายรอบปฐมทัศน์ที่ Cannes จบลงก็ได้รับการยกย่องยืนขึ้นปรบมือให้เกียรติอย่างยาวนาน และกลายเป็นผลงานฮิตสุด ๆ ในบ้านเกิดของเธอด้วย อีกทั้งยังได้รับรางวัล The Evening Standard Best Film Award และรางวัล Alexander Korda Award สาขา Best British Film ในปี 2000 ด้วย
อาร์ชีโด่งดังจากบทนำแสดงประกบคีร์รา ไนท์ลีย์ ใน Bend It Like Beckham ภาพยนตร์อังกฤษที่ส่งให้เธอได้รับรางวัล BBC Mega Mela award และภาพยนตร์เองก็ได้รับการแสดงชื่อเข้าชิงรางวัลบาฟต้า สาขา Best British film ในปี 2003 หลังจากนั้นก็ร่วมงานกับเดวิด มอร์ริสซี่ ใน This Little Life ภาพยนตร์เรื่องเยี่ยมของ BBC ที่กำกับโดยซาราห์ แกฟร่อน และเป็นผลงานดราม่าที่คว้ารางวัลรางวัลบาฟต้า ถึง 2 สาขามาครองในปี 2004
อาร์ชียังนำแสดงใน YASMIN ที่เขียนบทโดยไซม่อน บิวฟอย ผู้เขียนบทภาพยนตร์ที่ได้รับการเสนอชื่อเข้าชิงรางวัลออสการ์ จาก The Full Monty หรือ ผู้ชายจ้ำเบ๊อะ ซึ่งเธอก็คว้ารางวัล Best Actress จาก The Reims Festival มาครองด้วย ในปีเดียวกันนี้เธอก็ยังได้รับรางวัล The Shooting Star Award จาก International Berlin Film Festival ซึ่งเป็นรางวัลที่มอบให้กับนักแสดง “ที่กำลังมาแรงและจะเป็นดาวประดับฟ้าที่น่าจับตามองที่สุดของยุโรป” (จัดมอบให้โดยองค์กรโฆษณาผลงานภาพยนตร์ของยุโรป) ซึ่งนักแสดงที่เคยได้รับรางวัลนี้มาก่อนก็มีราเชล ไว้ซ์ และแดเนียล เคร้ก ด้วย
อาร์ชีมีผลงานทางโทรทัศน์มากมาย โดยในปี 2002 เธอร่วมแสดงใน White Teeth ทาง Channel 4 ที่ดัดแปลงจากนวนิยายหลายรางวัลของเซดี้ สมิธ, และร่วมแสดงใน Sea Of Souls ผลงานดราม่าที่ได้รับรางวัลบาฟต้า มากมายของ BBC, ร่วมแสดงใน Grease Monkeys ผล*งานดราม่าของ BBC ที่ส่งให้เธอได้รับการเสนอชื่อเข้าชิงรางวัล Royal Television Awards สาขา Best Actress, ร่วมแสดงใน A Very Social Secretary ผลงานเสียดสีสุดเย้ยหยันของ Channel 4 ที่เคยได้รับการเสนอชื่อเข้าชิงรางวัลบาฟต้า และรางวัล Emmy เธอยังพากย์เสียงเป็นตัวละครหลายบทบาทใน Postman Pat แอนนิเมชั่นซีรีส์ยอดฮิตด้วย ก่อนหน้านี้อาร์ชีเคยร่วมงานกับผู้กำกับไมเคิล วินเทอร์บ็อตทอม ใน Code 46 ที่นำแสดงโดยทิม ร็อบบิ้น และซาเมนธ่า มอร์ตั้น
ล่าสุดอาร์ชีร่วมแสดงใน The Constant Gardener หรือ ขอพลิกโลกพิสูจน์เธอ ภาพยนตร์ที่ได้รางวัลออสการ์ กำกับโดยเฟอร์นานโด้ เมียเรลลส แล้วก็ร่วมแสดงใน A Good Year ผลงานโรแมนติคติดเฮฮาของริดลีย์ สก็อตต์ ที่นำแสดงโดยรัสเซล โครว์
Film (ภาพยนตร์)
Television (โทรทัศน์)
ยามาโตโกริยามะ
ยามาโตโกริยามะ () เป็นเมืองขนาดเล็กที่ตั้งอยู่บริเวณภาคกลางของประเทศญี่ปุ่นในจังหวัดนาระ ใกล้กับโอซากะ โดยนั่งรถไฟไปประมาณ 30 นาที เป็นเมืองที่ได้ชื่อว่าเป็น เมืองแห่งปลาทอง (City of Goldfish) เนื่องจากเป็นเมืองที่ประชากรส่วนใหญ่ประกอบอาชีพเกษตรกร โดยมีผู้ทำฟาร์มปลาทองประมาณ 300 ครอบครัว และผลผลิตปลาทองโดยเฉลี่ยในแต่ละปีของเมืองนี้อยู่ที่ 60 ล้านตัว (ข้อมูลปี พ.ศ. 2545) ถือว่าเป็นอันดับสองของประเทศญี่ปุ่นรองจากเมืองฮามามัตสึเท่านั้น
โดยการเพาะเลี้ยงปลาทองของประชากรในเมืองยามาโตโกริยามะ สืบทอดกันมาไม่ต่ำกว่า 500 ปี หลังสงครามภายในประเทศ โดยประชากรที่ยึดอาชีพเพาะเลี้ยงปลาทองส่วนใหญ่สืบเชื้อสายมาจากซามูไรของโชกุนโทกูงาวะ อิเอยาซุ
ปลาทองส่วนใหญ่ที่เพาะขยายพันธุ์จากที่นี่ จะเป็นปลาทองสายพันธุ์ดั้งเดิมและได้รับความนิยม เนื่องจากมีการอนุรักษ์และพัฒนาสายพันธุ์กันมาอย่างต่อเนื่อง โดยตระกูลที่มีบทบาทมากในการเพาะพันธุ์ปลาทองที่นี่คือตระกูลชิมาดะ
ถนนหนทาง ตลอดจนป้ายบอกทางสาธารณะต่าง ๆ ในเมืองยามาโตโกริยามะ มักทำเป็นรูปปลาทอง อันเป็นเสมือนสัญลักษณ์ประจำเมือง
วิล แพ็ทตัน
วิล แพ็ทตัน () เกิดเมื่อวันที่ 14 มิถุนายน ค.ศ. 1954 เป็นนักแสดงชาวอเมริกัน ทำงานในแวดวงภาพยนตร์และโทรทัศน์อเมริกันมานาน และยังเคยได้รับรางวัล Obie Award สาขา Best Actor ถึงสองครั้งจากผลงานการแสดงละครเวทีของเขา บทบาทที่แพ็ทตันยังสร้างความประทับใจมี The Mothman Prophecies หรือ ลางสังหลอน...ทูตมรณะ, Remember the Titans หรือ ไททัน สู้หมดใจ เกียรติศักดิ์ ก้องโลก, The Punisher หรือ เดอะ พันนิชเชอร์ เพชฌฆาตมหากาฬ ที่นำแสดงโดยจอห์น ทราโวลต้า และโธมัส เจน, The Cleaner ที่นำแสดงโดยเซเดอริค เดอะ เอ็นเตอร์เทนเนอร์, Armageddon หรือ วันโลกาวินาศ, Gone in Sixty Seconds หรือ 60 วิ. รหัสโจรกรรม...อันตราย, Entrapment หรือ กับดักพยัคฆ์เหนือเมฆ, The Postman หรือ เดอะ โพสต์แมน คนแผ่นดินวินาศ 2013, Trixie, Breakfast of Champions , Jesus' Son , และ Road House II, After Hours ที่กำกับโดยมาร์ติน สกอร์เซซี่, In Cold Heaven ของนิโคลาส โร้ก, และยังร่วมแสดงในภาพยนตร์ค่ายอิสระที่ประสบความสำเร็จบนเวทีประกวดใหญ่ ๆ อีกหลายเรื่อง อาทิ The Rapture, In The Soup, The Paint Job, Toll Booth, และ The Spitfire Grill ที่ได้รับรางวัล Audience Award ที่ Sundance Film Festival เมื่อปี 1996
ในปี 1998 แพ็ทตันได้รับรางวัล Best Actor award ที่ Newport International Film Festival จาก Ok Garage (หรือ All Revved Up) เขายังร่วมแสดงภาพยนตร์เรื่องเล็ก ๆ ของค่ายเมเจอร์อย่าง Inventing The Abbotts, The Client หรือ พยานตัวแสบ อำมหิตสองชั้น, Fled หรือ นรกหนีนรก, Copycat หรือ ลอกสูตรฆ่า, Desperately Seeking Susan, A Shock To The System, Everybody Wins, และ No Way Out หรือ ผ่าทางตัน เขายังนำแสดงใน The Agency ภาพยนตร์ชุดทางโทรทัศน์ที่ได้รับความนิยมอย่างสูงถึง 2 ชุดปี, และ Seven Spielberg's Into The West ทาง TNT ด้วย
ผลงานการแสดงละครเวทีของ แพ็ทตัน ก็มีบทนำแสดงใน “A Lie Of The Mind” ของแซม เชพเพิร์ด, ได้รางวัล Obie Awards จาก “What Did He See” ของริชาร์ด โฟร์แมน (Richard Foreman) , และ “Fool For Love” ของเชพพาร์ด เขานำแสดงรอบปฐมทัศน์โลก “Valparaiso” ของดอน เดลิโล ที่ ART ในบอสตัน, และยังนำคณะนักแสดงสร้างความฮือฮาใน “Shoppers Carried By Escalators Into The Flames” ของเดนิส จอห์นสัน ที่เปิดการแสดง ณ Vineyard Theatre ในนิวยอร์ก แพ็ทตันยังอ่านหนังสือลงเสียง (audio books) มากกว่า 40 ชิ้นรวมทั้ง Thirteen Moons ของชาร์ล เฟรเซอร์, และThe Assault on Reason ของอัล กอร์ เขาเกิดในชาร์ลสตัน รัฐแคโรไลน่าใต้ และจบการศึกษาจาก North Carolina School of the Arts
เดนิส โอ แฮร์
เดนิส โอ แฮร์ () เกิดเมื่อวันที่ 17 มกราคม ค.ศ. 1962
เดนิส โอ แฮร์เคยได้รับรางวัล Tony Award และมีผลงานการแสดงละครเวทีเฟื่องฟู ในช่วง 2 ทศวรรษที่ผ่านมา อีกทั้งยังแสดงบทบาทหลากหลายในภาพยนตร์มีได้รับการกล่าวขวัญถึงอย่าง Half Nelson, Sweet And Lowdown, The Anniversary Party, Garden State หรือ เก็บรัก เติมฝัน วันสิ้นหวัง, 21 Grams หรือ น้ำหนัก / รัก / แค้น / ศรัทธา, และที่จะออกฉายเร็ว ๆ นี้ก็มี ฟานี ดาลีย์ ที่ร่วมแสดงกับทิลดา สวินตั้น และทิโมธี ฮัตตั้น, ไมเคิล เคลย์ตัน ที่นำแสดงโดยจอร์จ คลูนีย์, และ Charlie Wilson's War ของผู้กำกับไมค์ นิโคล
โอ แฮร์เป็นชาวเมืองแคนซัส ซิตี้, รัฐมิสซูรี เขาจบการศึกษาจาก Northwestern University's theatre school เขาเป็นคนอเมริกัน-ไอริช และยังถือพาสปอร์ตไอริช เขาออกมาเปิดเผยตัวเองว่าเป็นเกย์ ตั้งแต่เรียนอยู่ระดับมัธยมปลาย
เขาเป็นนักแสดงละครเวทีในชิคาโก้อยู่นานกว่า 12 ปีก่อนจะย้ายมายังนิวยอร์ก ละครเวทีที่มีกีฬาเบสบอลเป็นตัวเดินเรื่องหลักซึ่งเขารับบทเมสัน มาร์แซ็ค เรื่อง “Take Me Out” ส่งให้เขาได้รับรางวัล Tony Award สาขา Best Actor เมื่อปี 2003 โอ แฮร์ยังได้รางวัล Clarence Derwent Award, รางวัล Drama Desk Award, รางวัล Lucille Lortel Award, รางวัล Broadway.com Audience Award, และรางวัล Outer Critics Circle Award จาก “Take Me Out” ทั้งยังไปร่วมแสดงบทนี้ที่ West End ในลอนดอน ด้วย
โอ แฮร์ยังได้รับการเสนอชื่อชิงรางวัล Tony สาขา Best Actor เมื่อปี 2004 จากบทบาทในละครเพลงเรื่อง “Assassins”, รับบทออสการ์ ในละครเวที Broadway เรื่อง “Sweet Charity” ที่ส่งให้เขาได้รับรางวัล Drama Desk Award สาขา Best Featured Actor in a Musical เมื่อปี 2005, และยังได้รับการเสนอชื่อเข้าชิงรางวัล Outer Critics Circle Award และรางวัล Broadway.com Audience Awards อีกสองครั้งด้วย
โอ แฮร์ก็ยังเคยรับบทเป็นเฮอร์ ลุดวิค ประกบอลัน คัมมิ่ง กับนาตาชา ริชาร์ดสัน ในละครเวที เรื่อง “Cabaret” ที่กำกับโดยแซม เมนเดส และร็อบ มาร์แชล เมื่อปี 1998 เขาเริ่มแสดงละครเวที เรื่องแรกใน “Racing Demon” เมื่อปี 1995 เขาจบการศึกษาจาก Northwestern University
แฮงแมน (วงดนตรี)
แฮงแมน () คือกลุ่มดนตรีสัญชาติไทย แนวร็อก, ป็อป สังกัดค่ายจีเอ็มเอ็มแกรมมี ประกอบด้วยสมาชิก 5 คน
HANGMAN คือเกมที่ต้องเติมคำ ถ้าเติมพลาดก็ถูกแขวนคอ ซึ่งสะท้อนให้เห็นถึง บางคนอยากทำสิ่งดี ๆ ตั้งใจทำงานดี ๆ แต่คนมักจะรอดูความหายนะของเขา ก็เปรียบเหมือนกับการเล่นเกมที่คนเล่นตั้งใจเล่นให้มันสมบูรณ์โดยที่ตัวเองไม่โดนแขวนคอ แต่คนที่ชมเกมนี้ส่วนมากอยากเห็นถูกแขวนคอ และก็เหมือนกับวงนี้ที่ตั้งใจทำงานกันทุกคนก็หวังว่าคนจะไม่มองและพยายามจับผิด
โต ได้ออกจากวง ซิลลี่ฟูลส์ จึงได้ทำดนตรีก่อน และต่อมาจึงหานักดนตรีมาออดิชั่น ออดิชั่นกันอยู่ประมาณ 4-5 เดือน ก็ได้เกี๊ยะเป็นมือเบส เก๋เป็นมือกีต้าร์ และแสบเป็นมือกลอง กับแจ๊คเป็นมือกีต้าร์คนที่สองของวง
ต่อมา โตทำดนตรี (เดโม) เสร็จก่อนแล้ว 9 เพลง พอออดิชั่นวงได้ตอนทำงานในห้องอัด ปล่อยให้เป็นหน้าที่ของนักดนตรีแต่ละคนเขาไปคิดมา ถ้าไม่ชอบก็ไปแก้และพยายามคิดว่ามันควรจะเป็นยังไงให้ดีที่สุด และเพลงที่ 10 เก๋กับเกี๊ยเป็นคนทำ และโตก็มาแต่งเนื้อทั้ง 10 เพลง จนเป็นที่มาของอัลบั้มแรก
ปัจจุบัน แฮงแมน ได้ยุบวงไปแล้วเมื่อปี 2555 พร้อมกับลาวงการงานดนตรีของโต ส่วนสมาชิกคนอื่น ๆ ได้แยกย้ายทำงานไป โดยเกี๊ยะ เป็นมือเบสวงมัมมี่แด๊ดดี้, เก๋ เป็นมือกีตาร์และนักร้องนำวงสกายวอล์กเกอร์รวมถึงรับงานพากย์เสียงภาพยนตร์, แสบเป็นแบ็คอัพกลองให้วง ABnormal และทำงานร่วมกับวงอะลาดิน เช่นเดิม และแจ๊คได้เป็นแบ็คอัพกีตาร์ให้กับวงอื่น ๆ ในผับและเป็นมือกีตาร์ วงอะลาดินแทนเอ็ม
อำเภอเมืองยะลา
อำเภอเมืองยะลา เป็นอำเภอหนึ่งของจังหวัดยะลา ชาวบ้านที่สามารถพูดภาษามลายูได้ นิยมเรียกอีกชื่อหนึ่งว่า "นีบง" ซึ่งเป็นชื่อต้นไม้ประเภทหนึ่งที่เคยมีอยู่มากมายภายในตัวอำเภอเมืองยะลา
อำเภอเมืองยะลาตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังนี้
อำเภอเมืองยะลาแบ่งเขตการปกครองย่อยออกเป็น 14 ตำบล 80 หมู่บ้าน 40 ชุมชน ได้แก่
ท้องที่อำเภอเมืองยะลาประกอบด้วยองค์กรปกครองส่วนท้องถิ่น 15 แห่ง ได้แก่
โทรศัพท์ : 073-224411
ตำนานดาบคิงอาเธอร์
ตำนานดาบคิงอาเธอร์ (The Last Legion) เป็นภาพยนตร์ในปี 2007 จากอังกฤษ นำแสดงโดยนักแสดงชั้นนำจากประเทศอังกฤษ โคลิน เฟิร์ธ นักแสดงผู้โด่งดังจาก Bridget Jones's Diary และ Shakespeare in Love ในบทของ ออเรลิอัส อัศวินผู้ภักดี ภาพยนตร์มหากาพย์อภิมหาสงครามเรื่องนี้ลงทุนสร้าง 2200 ล้านบาท ใช้เวลาในการเตรียมงานสร้างนานกว่า 5 ปี ภาพยนตร์ใช้เทคนิคงานสร้าง เทคนิคเดียวกับ ลอร์ดออฟเดอะริงส์ โดยถ่ายทำใน 3 ประเทศ อิตาลี – สโลวาเกีย และ ตูนิเซีย ใช้เวลาถ่ายทำนานถึง 5 ปีเต็ม ร่วมด้วยนักแสดงหญิง ไอศวรรยา ราย และ เซอร์ เบน คิงสลีย์ นักแสดงระดับออสการ์ จับงานมาแล้วทั้งทางจอเงิน จอแก้ว และบนเวที และ ธอมัส แซงสเตอร์ หนุ่มน้อยผู้โด่งดังจากบทบาทใน Love Actually ผู้รับบท โรมูลุส กษัตริย์องค์สุดท้ายของอาณาจักรโรมัน
ภาพยนตร์สร้างขึ้นโดยอาศัยโครงเรื่องหลวมๆ ที่อิงจากเหตุการณ์ในประวัติศาสตร์ยุโรปช่วงคริสต์ศตวรรษที่ 5 เกี่ยวกับการล่มสลายของอาณาจักรโรมันตะวันตก โดยมีส่วนเกี่ยวข้องกับตำนานอื่นด้วยคือ จากตำนานแห่งบริเตน และเรื่องราวแฟนตาซีจากตำนานกษัตริย์อาเธอร์
476 ปี ก่อนคริสต์ศักราช อาณาจักรโรมถูกคุกคามจากกองกำลังอนารยชน โรมูลุส ออกุสตุส (โธมัส แซงสเตอร์) อนาคตกษัตริย์วัย 12 ปี ถูกปองร้ายในวันสถาปนาขึ้นครองราช แม่ทัพโอเรลเลียส (โคลิน เฟิร์ธ) จึงได้รับการแต่งตั้งให้เป็นผู้อารักขาออกัสตัส กองกำลังศัตรูก็บุกล้อมโรมและสังหารทุกคนที่ขวางหน้า ออกัสตัสถูกลักพาตัวไปยังป้อมปราการคาปรีซึ่งตั้งอยู่บนเกาะอันห่างไกลและที่นั่งเองก็ได้พบดาบแห่งโชคชะตาของซีซาร์
ขณะเดียวกันโอเรลเลียสได้รับสารว่าอาณาจักรไบเซนไทน์ยังคงจงรักภักดีต่อโรม และยินดีให้ที่หลบภัยแก่กษัตริย์น้อยออกัสตัส โอเรลเลียและทหารที่เหลือ พรัอมกับนักรบลึกลับจากไบแซนไทน์คนหนึ่ง จึงพากันเดินทางไปยังคาปรีเพื่อช่วยชีวิตออกัสตัสและพาเขาไปยังไบแซนไทน์ ระหว่างทางนั้นเองที่โอเรลเลียสได้พบว่านักรบลึกลับที่ร่วมเดินทางมาด้วยนั้นแม้จริงแล้วคือนักรบหญิงชื่อ มีร่า (ไอศวรรยา ราย) เมื่อถึงคาปรีและช่วยชีวิตออกัสตัสออกมาได้ โอเรลเลียสกลับพบว่าไบเซนไทน์ทรยศและหันไปภักดีต่อศัตรู เขาจึงต้องพาออกัสตัสออกเดินทางอีกครั้งเพื่อตามหาอาณาจักรสุดท้ายที่ภักดีต่อโรม
อำเภอเขาสมิง
อำเภอเขาสมิง เป็นอำเภอหนึ่งของจังหวัดตราด
อำเภอเขาสมิงมีอาณาเขตติดต่อกับอำเภอและจังหวัดข้างเคียง ดังนี้
อำเภอเขาสมิงแบ่งเขตการปกครองย่อยออกเป็น 8 ตำบล 66 หมู่บ้าน ได้แก่
ท้องที่อำเภอเขาสมิงประกอบด้วยองค์กรปกครองส่วนท้องถิ่น 10 แห่ง ได้แก่
อำเภอแหลมงอบ
อำเภอแหลมงอบ เป็นอำเภอหนึ่งของจังหวัดตราด
อำเภอแหลมงอบมีอาณาเขตติดต่อกับอำเภอและจังหวัดข้างเคียง ดังนี้
อำเภอแหลมงอบแบ่งเขตการปกครองย่อยออกเป็น 4 ตำบล 27 หมู่บ้าน ได้แก่
ท้องที่อำเภอแหลมงอบประกอบด้วยองค์กรปกครองส่วนท้องถิ่น 5 แห่ง ได้แก่
อำเภอกระบุรี
กระบุรี เป็นอำเภอหนึ่งของจังหวัดระนอง
อำเภอกระบุรีตั้งอยู่ทางตอนเหนือสุดของจังหวัด มีอาณาเขตติดต่อกับเขตปกครองใกล้เคียง ดังนี้
อำเภอกระบุรีแบ่งเขตการปกครองย่อยออกเป็น 7 ตำบล 60 หมู่บ้าน ได้แก่
ท้องที่อำเภอกระบุรีประกอบด้วยองค์กรปกครองส่วนท้องถิ่น 8 แห่ง ได้แก่
อำเภอขลุง
ขลุง เป็นอำเภอหนึ่งในจังหวัดจันทบุรี คำว่า "ขลุง" หมายถึงพื้นที่ลุ่ม น้ำท่วมถึง เดิมชาวขลุงมีอาชีพทำนาและประมง ปัจจุบันมีการปลูกผลไม้อย่างเป็นล่ำเป็นสัน ตามตำนานเล่ากันว่าชาวพื้นเมืองมีเชื้อสายจาก "ชอง" มีภาษาพูดเป็นภาษาชองซึ่งแตกต่างจากภาษาเขมรและไทย
อำเภอขลุงตั้งอยู่ทางทิศตะวันออกเฉียงใต้ของจังหวัดจันทบุรี ห่างจากตัวจังหวัดประมาณ 26.45 กิโลเมตร มีพื้นที่ทั้งหมด 756.038 ตารางกิโลเมตร หรือ 742,523.75 ไร่ มีอาณาเขตติดต่อกับอำเภอและจังหวัดข้างเคียง ดังนี้
สมัยรัชกาลที่ 5 ในช่วงปี พ.ศ. 2436 (ร.ศ. 112) สยามเกิดกรณีพิพาทกับฝรั่งเศสซึ่งทำให้ต้องเสียดินแดนฝั่งซ้ายแม่น้ำโขงไปโดยได้ตกลงทำสัญญาว่า ฝรั่งเศสจะยึดจันทบุรีไว้เป็นประกันนานถึง 11 ปีเศษ ในปี พ.ศ. 2440 (ร.ศ. 116) ได้มีการใช้พระราชบัญญัติปกครองท้องที่ คือจัดตั้งอำเภอ ตำบล และหมู่บ้านขึ้น ที่ทำงานของรัฐบาลในอำเภอเรียกว่า "ที่ว่าการอำเภอ" ซึ่งมีผลทำให้ขลุงจัดตั้งขึ้นเป็น อำเภอขลุง ในปี พ.ศ. 2441 (ร.ศ. 117)
อำเภอขลุงแบ่งเขตการปกครองย่อยออกเป็น 12 ตำบล 90 หมู่บ้าน ได้แก่
ท้องที่อำเภอขลุงประกอบด้วยองค์กรปกครองส่วนท้องถิ่น 12 แห่ง ได้แก่
สภาพพื้นที่ภูมิประเทศมีลักษณะเป็นรูปเรียวยาว มีทั้งส่วนที่เป็นภูเขา ที่ราบ และป่าชายเลน
อำเภอละอุ่น
อำเภอละอุ่น เป็นอำเภอหนึ่งของจังหวัดระนอง
อำเภอละอุ่นตั้งอยู่ทางตอนกลางของจังหวัด มีอาณาเขตติดต่อกับอำเภอและจังหวัดใกล้เคียง ดังนี้
อำเภอละอุ่นแบ่งเขตการปกครองย่อยออกเป็น 7 ตำบล 30 หมู่บ้าน ได้แก่
ท้องที่อำเภอละอุ่นประกอบด้วยองค์กรปกครองส่วนท้องถิ่น 4 แห่ง ได้แก่